Uitdrukking: Die leeueaandeel neemUitdrukking: Die leeueaandeel neem. Betekenis: Die beste/grootste/toonaangewendste deel neem. Waar kom dit vandaan? Die uitdrukking is ontleen van die fabel van Esopus, waarin ŉ wolf, ŉ jakkals en ŉ rooijakkals saam met ŉ leeu gaan jag en ooreenkom dat elkeen ŉ gelyke deel van die buit sal ontvang. Uiteindelik vang leeu die takbok. Toe moet daar besluit word hoe die buit verdeel gaan word. Leeu laat hulle toe die bok in vier deel. Uit hoofde van sy status as Koning van die diere neem hy toe ŉ kwart vir homself, nog ŉ kwart as beloning vir sy dapperheid, nog een vir sy vrou en kinders. Toe sê hy: “ As daar iemand is wat met my wil baklei vir die laaste kwart, laat hom dan kom”. Natuurlik het die ander nie daarvoor kans gesien nie en op dié manier het leeu die hele bok vir homself gehou. Die jakkals, met sy stert tussen sy bene, sê toe: “Ja-nee, ŉ mens kan vir die vernames werk, maar nie deel in die beloning nie.”